OTP के जरिए कर सकेंगे लॉग-इन, सीखें इसके इस्तेमाल का तरीका
Whatsapp Launched New Feature Allowing Users To Use Same Account On Up To Four Devices Simultaneously - वॉट्सऐप ने एक बड़ा बदलाव किया है। इसके तहत अब आप एक ही अकाउंट को एक साथ चार फोन में इस्तेमाल (लॉगइन) कर सकेंगे। हालांकि अभी सभी जगह ये फीचर रोल आउट नहीं किया गया है।
वॉट्सऐप ने एक बड़ा बदलाव किया है। अब आप एक ही अकाउंट को एक साथ चार फोन में इस्तेमाल (लॉग-इन) कर सकेंगे। वैसे तो आप WhatsApp Web की मदद से एक ही अकाउंट को फोन और PC (डेस्कटॉप) दोनों में यूज कर सकते हैं, लेकिन अब ये फीचर फोन के लिए भी मिलेगा।
कंपनी के मुताबिक, वॉट्सऐप का यह फीचर कुछ हफ्तों में सभी यूजर्स तक पहुंच जाएगा। कुछ दिनों पहले ही इस फीचर को WhatsApp Beta यूजर्स के लिए रिलीज किया गया था। वॉट्सऐप की पेरेंट कंपनी META के CEO मार्क जुकरबर्ग ने इस नए फीचर की जानकारी दी है। उन्होंने लिखा- 'अब आप एकसाथ चार फोन पर वॉट्सऐप लॉग-इन कर सकेंगे।'
क्या है नया फीचर
वॉट्सऐप के इस नए फीचर में आप किसी भी वॉट्सऐप अकाउंट को एक साथ 4 डिवाइस पर लॉग-इन कर सकेंगे। ये सभी डिवाइसेज इंडिपेंडेंट रूप से काम करेंगे। इसके अलावा, जब प्राइमरी डिवाइस पर नेटवर्क नहीं होगा, तब भी वॉट्सऐप यूजर्स अन्य सेकेंडरी डिवाइस पर वॉट्सऐप चला सकेंगे।
यूजर्स मैसेज रिसीव करने से लेकर मैसेज भेज भी सकेंगे, लेकिन यूजर्स के प्राइमरी डिवाइस पर अकाउंट लंबे समय तक इनएक्टिव रहने पर अन्य डिवाइसेज से अकाउंट अपने आप ही लॉग-आउट हो जाएगा।
OTP के जरिए कर सकेंगे लॉग-इन
वॉट्सऐप यूजर अगर प्राइमरी डिवाइस के साथ अन्य डिवाइस पर लॉग-इन करना चाहता है तो सेकेंडरी यानी दूसरे डिवाइस के वॉट्सऐप एप्लिकेशन में जाकर फोन नंबर दर्ज करना होगा। इसके बाद प्राइमरी फोन पर OTP आएगा। जिसे दर्ज करने के बाद आप दूसरे डिवाइस पर भी लॉग-इन हो जाएंगे। इसी तरह प्राइमरी डिवाइस पर कोड स्कैन करके भी अन्य डिवाइस को लिंक किया जा सकता है।
भारत में 48 करोड़ से ज्यादा वॉट्सऐप यूजर
भारत में वॉट्सऐप के करीब 48.9 करोड़ यूजर हैं। वहीं, दुनियाभर में इसके 200 करोड़ से भी ज्यादा यूजर हैं। वॉट्सऐप को साल 2009 में लॉन्च किया गया था। 2014 में फेसबुक ने वॉट्सऐप को 19 बिलियन डॉलर में खरीदा था।
